



Национална научна конференция

**ОСТРОВИ НА НЕБЛАЖЕНИТЕ**

**Неконвенционалната българска литература от периода 1944 – 1989 г.**

(по проект на Института за литература към БАН „Острови на неблажените. История на неконвенционалната българска литература от 1944 до 1989 г. в нейния социокултурен контекст“, договор с ФНИ № КП-06-Н60/1 от 16.11.2021)

**10**–**11 март 2023 г.**

Софийски университет „Св. Климент Охридски“, Нова конферентна зала



**ПРОГРАМА**

**10 март 2023 г., петък**

**10:00–10:15** Регистрация на участниците

**10:15** Откриване на конференцията: **доц. д-р Пенка Ватова,** директор на Института за литература към БАН

**Заседание 1. Острови в Острова**

Модератор: доц. д-р Елка Димитрова

**10:30–10:45 Елка Димитрова** (Институт за литература към БАН). Между две политически дати: островът на българската литература и острови в българската литература. Представяне на проекта

**10:45–11:00 Николай Аретов** (Институт за литература към БАН). Алтернативната литература. Второ приближение

**11:00–11:15 Елка Трайкова** (Институт за литература към БАН). Неконвенционални български критици от 50-те и 60-те години на ХХ век

**11:15–11:30 Михаил Неделчев** (Нов български университет). Модуси на алтернативното присъствие и участие в българската поезия от 60-те – 80-те години на ХХ век

**11:30–11:45 Мариета Гиргинова** (Институт за литература към БАН). Да надхитриш Системата ( Българската драма от 60-те години на ХХ век)

**11:45–12:00 Дискусия**

**12:00–13:00 Обедна почивка**

**Заседание 2. Интелектуалците**

Модератор: чл.-кор. доц. д-р Георги Господинов

**13:00–13:15 Георги Господинов** (Институт за литература към БАН). Поетът и системата. Бягства и убежища в късния социализъм

**13:15–13:30 Бойко Пенчев** (СУ „Св. Климент Охридски“). Неблажените интелектуалци. Случаят с „Времето на героя“ на Васил Попов

**13:30–13:45 Огнян Ковачев** (СУ „Св. Климент Охридски“). Несвоевременните необикновени разкази на Стефан Гечев

**13:45–14:00 Пламен Антов** (Институт за литература към БАН). Стопански прагматизъм, соц еснафство и модерен симулакър

**14:00–14:15 Дискусия**

**14:15–14:30 Кафе пауза**

**Заседание 3. Лирически присъствия/отсъствия**

Модератор: гл. ас. д-р Надежда Стоянова

**14:30–14:45 Мая Ангелова** (ВТУ „Св. св. Кирил и Методий“). Самиздатската книга на Веселин Тачев „40 капки черна кръв“ и белите полета на литературната история

**14:45–15:00 Огняна Георгиева-Тенева** (Нов български университет). Да се превърнеш в кукувичка, или за отчуждението на Миряна Башева от официозния поетически канон

**15:00–15:15 Венцеслав Шолце** (СУ „Св. Климент Охридски“). Острови на изменението. Литературноисторически залози на лириката на Паруш Парушев

**15:15–15:30 Надежда Цочева** (ШУ „Константин Преславски“). Поезията на Орлин Дянков в контекста на 80-те години – поетика на бунта

**15:30–15:45 Дискусия**

**15:45–16:00 Кафе пауза**

**Заседание 4. Отчуждения и региони**

Модератор: доц. д-р Иван Христов

**16:00–16:15 Надежда Стоянова** (СУ „Св. Климент Охридски“). Фигури на отчуждението в лириката на Йордан Палежев

**16:15–16:30 Иван Христов** (Институт за литература към БАН). Островът „Русе“ на Здравко Кисьов – от социалистическия Рай до екологичния Ад

**16:30–16:45 Стилиян Стоянов** (ЮЗУ „Неофит Рилски“). Островите на Славе Македонски, или за регионализма в литературата

**16:45–17:00 Елена Азманова-Рударска** (ЮЗУ „Неофит Рилски“). Блажени острови на неблажените. Курорти и творчество като форма на бягство от соцреалността

**17:00–17:15 Дискусия**

 **11 март 2023 г., събота**

**10:00–10:15 Регистрация на участниците**

**Заседание 5. Жанрове**

Модератор: д-р Мария Русева

**10:15–10:30 Биляна Курташева** (Нов български университет). Завръщането на есето у нас през 60-те години

**10:30–10:45 Мария Русева** (СУ. „Св. Климент Охридски“). „Неудобният“ остров. Книгата „За Япония като за Япония“ (1984) на Марко Семов

**10:45–11:00 Михаела Илиева** (ВТУ „Св. св. Кирил и Методий“). „Джордано Бруно. Светлини от кладата“ (1966) на философа Слави Боянов – исторически роман или литературен вариант на конфискувания от ДС ръкопис „Защита на човешката личност“ (1955)

**11:00–11:15 Даниела Герджикова** (ПУ „Паисий Хилендарски“). „Дневници“ на Йордан Вълчев – творецът и авторитетите в историческата реалност

**11:15–11:30 Дискусия**

**11:30–11:45 Кафе пауза**

**Заседание 6. Течения 1**

Модератор: Антон Николов

**11:45–12:00 Румяна Л. Станчева** (СУ „Св. Климент Охридски“). Един остров. Преводите на модернистка и класическа френска поезия от Лъчезар Станчев

**12:00–12:15 Антон Николов** (СУ „Св. Климент Охридски“). Визии за бъдещето на човека във фантастичната проза на Агоп Мелконян

**12:15–12:30 Петър Канев** (УниБИТ). Неафишираният сюрреализъм: сравнителен анализ на творчеството на Виктор Пасков и на Димитър Воев

**12:30–12:45 Александра Александрова** (СУ „Св. Климент Охридски“). Димитър Воев и жаждата за дистанция

**12:45–13:00 Дискусия**

**13:00–14:00 Обедна почивка**

**Заседание 7: Течения 2**

Модератор: доц. дфн Мая Горчева

**14:00–14:15 Мая Горчева** (УниБИТ). Експерименталното писане на Борис Априлов: литературни и социални контексти

**14:15–14:30 Иван Иванов** (СУ „Св. Климент Охридски“). „Чайки далеч от брега“ – от тихата репресия на тоталитаризма до световната литература през 21. век.

**14:30–14:45 Дора Колева** (ВТУ „Св. св. Кирил и Методий“). Социалният катаклизъм под маската на анимализма

**14:45–15:00 Екатерина Калева** (СУ „Св. Климент Охридски“). И „Езерното момче“ ще се окаже… припознато дете.

**15:00–15:15 Дискусия**

**15:15–15:30 Кафе пауза**

**Заседание 8. Литература и спомен**

Модератор: д-р Мария Русева

**15:30–15:45 Даниела Конакчийска** (СУ „Св. Климент Охридски“). Светът и човекът в мемоарната книга на Константин Константинов „Птица над пожарищата“

**15:45–16:00 Мария Огойска** (Нов български университет). Срещу „надигащата се стихия на злото и жестокостта“ – литературните трудове на К. Петканов от последните години на неговия живот (1946 – 1952)

**16:00–16:15 Катя Кузмова-Зографова** (Национален литературен музей). Константин Петканов – между преживяното и догматите на времето

**16:15–16:30 Дискусия**

**16:30 Закриване на конференцията**

Проектът на Института за литература към БАН „Острови на неблажените. История на неконвенционалната българска литература от 1944 до 1989 г. в нейния социокултурен контекст“ изследва историята на българската литература от периода 1944 – 1989 г. с фокус върху явленията извън идеологически доминираното течение на социалистическия реализъм. Тези явления са много и разнообразни в тематично, поетическо и жанрово отношение. Съвсем не винаги става дума за дисидентска литература, за жестове на пряко противопоставяне. В много случаи неприспособимостта на творците, тяхното несъгласие или просто органическото им невписване в официозния канон се изразяват в различни форми на литературно и интелектуално бягство, в замълчаване, в изобретяване на нови поетики, в модернистични реминисценции и т.н. Това са процеси, които имат не само тематичен и поетически израз. Те се отразяват и върху жанровата система на българската литература. Примери за това са завоите на редица писатели към литературата за деца, развитието на сатирата, разцветът на есето, разгръщането на специфичната критико-познавателна територия на сказката и беседата, дори насочването към други изкуства (киното, театъра) или към литературния превод.

В настоящия проект тези явления са обхванати от метафората на *„островите“* – поради привидната си различност и отделеност. Обединяването им се осъществява чрез историзиращата хипотеза, че те едва ли биха съществували в този си вид без наличието на онази обща ос, от която да се оттласкват – официозния канон.

*В този смисъл акцент на проекта е не толкова репресивният механизъм на тоталитарната държава и съпротивата срещу него, колкото амбивалентната симбиоза между официозното и неконвенционалното в изследвания период.*

**Екип на проекта:** доц. д-р Елка Димитрова (ръководител), чл.-кор. доц. д-р Георги Господинов, гл. ас. д-р Надежда Стоянова, д-р Мария Русева, докторант Елена Панова.